Stojan Mutikaša (film)

Stojan Mutikaša je film snimljen 1954. godine po istoimenom romanu bosanskohercegovačkog pisca Svetozara Ćorovića. Predstavlja jedno od ranih ostvarenja jugoslavenske kinematografije, a snimljen je u produkciji Bosna filma. Na prvom Filmskom festivalu u Puli, autori su dobili sljedeće nagrade:

Najviše glasova publike:
 2. STOJAN MUTIKAŠA, Bosna film (Sarajevo)
 Fedor Hanžeković za režiju filma
 Mira Stupica za ulogu u filmu
 Dušan Janićijević za ulogu u filmu
 Žiri kritike i novinara,

 Radnja 
Radnja se odvija krajem 19. vijeka u Bosni i Hercegovini za vrijeme vladavine Austro-Ugarske. Glavni junak u filmu, Stojan dolazi u Mostar, spreman je pod svaku cijenu uspjeti u svojoj  namjeri da se obogati. On postaje kalfa kod gazda Sime, čija se supruga Anđa zagledala u njega. Stojan je tokom početka njegovog rada kod gazde Sime zavolio mladu Rosu, ali ju je morao napustiti zbog Anđe kako bi kasnije preuzeo dućan. Nakon gazdine smrti, Stojan preuzima dućan i nastavlja da se služi lihvarskim metodama pokojnika. Postaje opsjednut vlastoljubljem i novcem, zbog čega gubi sve svoje dotadašnje moralne vrijednosti. Upravo zbog toga, ubrzo postaje ozloglašen u gradu, što će na kraju filma dovesti i do njegove propasti.

 Reference 

Kategorija:Bosanskohercegovački filmovi
Kategorija:Jugoslavenski filmovi
Kategorija:Filmovi iz 1954.
Kategorija:Filmovi zasnovani na romanu
Kategorija:Filmovi u režiji Fedora Hanžekovića